
ПРОГРАМА ЗА УПРАВЛЕНИЕ НА ОБЩИНА АРДИНО ПРЕЗ
МАНДАТ 2023 – 2027 Г.

ИНЖ. ИЗЕТ ШАБАН
КМЕТ НА ОБЩИНА АРДИНО

Бих искал да изразя най-искрената си благодарност за Вашата подкрепа, която проявихте по време на предизборната кампания и на проведените избори за кмет на община, кметове на кметства и общински съветници на 29.10.2023 година, на които партия „Движение за права и свободи“ получи 80,80% от гласовете на общинските избиратели. 

Това е доказателство, че съвместната ни работа и постиженията, които заедно осъществихме през последните години са отговаряли на нуждите и Вашите очаквания. 
Управленската програма, която Ви представям е документ, показващ основните цели, принципи и приоритети, които ще бъдат изпълнявани от ръководения от мен екип през новия управленски мандат 2023-2027 г. Тя е продължение на постигнатото през изминалите четири години и ще продължи под мотото:

„Ръка за ръка за Ардино“!

Убеден съм, че гражданите на Ардино ще бъдат активни и заедно, с общи усилия ще превърнем общината в по-добро място за живеене, бизнес и туризъм. Отворен съм за Вашите идеи, предложения и обратна връзка, защото само чрез сътрудничество можем да изградим по-добро бъдеще.
Благодаря Ви още веднъж за доверието и подкрепата. Нека сме единни в усилията си и да направим община Ардино по-силна, по-единна и по-процъфтяваща от всякога.
инж. ИЗЕТ ШАБАН 
Кмет на община Ардино
I. ОБЩИ ПОЛОЖЕНИЯ
Настоящата Програма за управление на кмета на Община Ардино е изготвена в съответствие с изискванията на чл. 44, ал.5 от Закона за местното самоуправление и местната администрация и се отнася за периода 2023-2027 г.  

Тя е средносрочен планов документ и съдържа основните цели, приоритети, дейности, срокове за изпълнение и очакваните резултати. 
Програмата за управление е разработена на база предизборната програма на инж. Изет Шабан, която бе представена пред избирателите и в която са включени поети ангажименти към жителите на общината. 
При подготовката на документа са взети под внимание национални и регионални стратегически документи. Програмата е съобразена с действащите планове и програми за развитие на Община Ардино, приети от Общински съвет – Ардино (Интегрирания план за развитие на община Ардино 2023-2027 г. и Общия устройствен план на общината). 
Програмата за управление е съобразена с функциите и правомощията на кмета на общината, съгласно действащото национално законодателство, с изискванията за добро управление и възприетите добри практики на местните власти в страните от Европейския съюз. 
Програмата е разработена с уважение към правата и възможностите на гражданите на общината да участват в местното самоуправление, гарантирани от чл. 17 на ЗМСМА. Тя е отворен документ, който може да бъде допълван в процеса на изпълнение.
II. ОСНОВНИ ПРИНЦИПИ
Програмата за управление цели постигане на качествена промяна при управлението на общината в няколко посоки: 

· открито, законосъобразно и целесъобразно управление; 
· сближаване на общността /граждански диалог/; 
· постигане на максимална ефективност на провежданите дейности и проекти и осезаема обществена полза от осъществяването им; 
· партньорство с бизнеса, неправителствения сектор, междуобщинско, междурегионално, международно сътрудничество; 
· прозрачност при управлението на общинските активи; 
· активна дейност за изготвяне на повече проекти от европейските фондове и бюджета на държавата; 
· създаване на добри условия за инфраструктурно и икономическо развитие на общината. 
 III. ОСНОВНИ ЦЕЛИ
· Благоустрояване и създаване на здравословна градска среда. 

· Изграждане и модернизация на транспортна и ВиК инфраструктура. 

· Опазване и поддържане на околната среда. 

· Подобряване на социалната, образователната, здравната, спортната и културната инфраструктура на територията на Община Ардино.

·  Опазване и разумно използване на природното и културно-историческото наследство. 

· Подобряване качеството на социално-значимите дейности. 

· Създаване на благоприятни условия и насърчаване развитието на бизнеса. 

· Повишаване административния капацитет на работещите в общинската администрация. 

· Подобряване качеството на административното обслужване. 

· Подобряване диалога и взаимодействието между общинската администрация и структурите на гражданското общество.
IV. ОСНОВНИ ПРИОРИТЕТИ, дейности И СРОКОВЕ за изпълнение
Визията ни за мандат 2023-2027 г. е ясна и с нови хоризонти за развитие. Ще се ръководим от приетите програмни документи – План за интегрирано развитие на община Ардино 2021-2027 г., Общ устройствен план на община Ардино, Стратегия за водено от общностите местно развитие на СНЦ „МИГ Ардино-Неделино“, Програма за управление на отпадъците, Програма за развитие на туризма и други.

Визия: „Община Ардино – добре организирана, самоуправляваща се териториална общност, с възможности за устойчиво, комплексно, социално-икономическо и инфраструктурно развитие на основата на собствените ресурси и потенциали, с подобрена селищна среда и съхранена природа – добро място за живеене, бизнес и туризъм“

Приоритетите за пространственото и икономическо развитие на общината през мандат 2023-2027 г. са:

ПРИОРИТЕТ 1
· Оптимално функциониране на образователните институции.

· Срок: 2023 – 2027 година
ПРИОРИТЕТ 2
· Подкрепа на местната икономика при реализация на иновативни инвестиционни намерения, базирани на модерни технологии, водещи до повишаване на добавена стойност.
· Срок: 2023 – 2027 година
ПРИОРИТЕТ 3
· Подобряване на бизнес средата и подкрепа на предприемачеството.
· Срок: 2023 – 2027 година
ПРИОРИТЕТ 4
· Развитие на конкурентни сектори, базирани на местни ресурси. Развитие на устойчиво земеделие.
· Срок: 2023 – 2027 година
ПРИОРИТЕТ 5
· Развитие на устойчив туризъм. Реализиране на инвестиционни проекти за изграждане на туристическа инфраструктура. Популяризиране на туристическите обекти и подобряване на туристическите услуги.
· Срок: 2023 – 2027 година
ПРИОРИТЕТ 6
· Модернизиране на публичните услуги за населението, НПО и бизнеса.
· Срок: 2023 – 2027 година
ПРИОРИТЕТ 7
· Работа с фокус върху превантивните дейности в здравеопазването. Функциониране на лечебното заведение в общината. Създаване на условия за телемедицина.
· Срок: 2023 – 2027 година
ПРИОРИТЕТ 8
· Създаване на условия за дългосрочна социална грижа и намаляване на социалното изключване. Увеличаване на броя на социалните услуги и обхвата на нуждаещите се.
· Срок: 2023 – 2027 година
ПРИОРИТЕТ 9
· Създаване на условия за оптимално използване на поземлените и горските ресурси.
· Срок: 2023 – 2027 година
ПРИОРИТЕТ 10
· Опазване на културното наследство и подкрепа на институциите в сферата на културата – читалища, общински музей-Ардино. Утвърждаването им като културно-просветни организации.
· Срок: 2023 – 2027 година
ПРИОРИТЕТ 11
· Подобряване на състоянието на ВиК инфраструктурата. Реализиране на инвестиционни проекти в населените места. Извършване на проучвателни сондажи за минерална вода в гр. Ардино, с. Кроячево.
· Срок: 2023 – 2027 година
ПРИОРИТЕТ 12
· Оптимизиране на дейностите, свързани с управление на отпадъците. Работа в посока за постигане на „нулев отпадък“. 
· Срок: 2023 – 2027 година
ПРИОРИТЕТ 13
· Поддържане и изграждане на енергийна инфраструктура:
· Постигане на енергийна ефективност в многофамилните жилищни сгради в гр. Ардино и селата.
· Енергийна ефективност в обществените сгради – фотоволтаична система за електроснабдяване, постигане на енергиен клас „А“ и достигане до ниво енергийно независими сгради.
· Модернизиране на външното улично осветление с нови технологични решения.
· Срок: 2023 – 2027 година
ПРИОРИТЕТ 14
· Превенция и защита от рискове и бедствия:
· Реализиране на дейностите, заложени в Общинския план за защита при бедствия.
· Срок: 2023 – 2027 година
ПРИОРИТЕТ 15
· Създаване на условия за по – добра свързаност и подобряване на жизнената среда:
· Подобряване на качеството на общинската пътна мрежа, чрез реконструкция, рехабилитация и поддържане във всички населени места на община Ардино;
· Изграждане на допълнителни пътища до населените места;

· Срок: 2023 – 2027 година
ПРИОРИТЕТ 16
· Подкрепа за балансирано пространствено развитие и подобряване на селищната среда чрез реконструкция, рехабилитация на улици, паркови зони, площади, съгласно приетия Общ устройствен план и изготвяне на ПУП);
· Срок: 2023 – 2027 година
ПРИОРИТЕТ 17
· Разширяване на междуобщинското сътрудничество:
· Продължаване на трансграничното сътрудничество с побратимените общини Нилюфер гр. Бурса, Картал гр. Истанбул, Къркларели от Р Турция и Димотика от Р Гърция;
· Реализиране на интегрирани териториални инвестиции с граничещи общини Кърджали, Неделино, Черноочене, Мадан, Баните;
· Реализиране на инвестиционни проекти по Стратегията за Водено от общностите местно развитие на СНЦ „МИГ Ардино-Неделино“.

· Срок: 2023 – 2027 година
V. ОЧАКВАНИ РЕЗУЛТАТИ ПРИ ИЗПЪЛНЕНИЕ НА ЦЕЛИте и приоритети
1. Напълно удовлетворяване на потребителите на услуги, предоставяни от общинската администрация; 

2. Подобряване качеството на предоставяните услуги в сферата на социалните дейности и здравеопазването; 

3. Развитие на културата и спорта, чрез разширяване на кръга на извършваните спортни и културни мероприятия; 

4. Създаване на благоприятни условия за задържане на населението в трудоспособна възраст и навлизане на млади хора на пазара на труда; 

5. Модернизиране на транспортната инфраструктура, гарантиране на сигурност по улиците, реконструкция и рехабилитация на подземната ВиК инфраструктура; 

6. Създаване на нови работни места, посредством привличане на външни инвеститори и намаляване на административната тежест пред тях; 

7. Ефективно управление на общинската собственост; 

8. Опазване на околната среда, включително, чрез осигуряване на чиста, зелена и красива среда, подобряване на дейността по сметосъбиране и сметоизвозване, подобряване на системата за разделно събиране; 

11. Развитие на партньорства с частния, неправителствения сектор и местната общност. 
12. Развитие на община Ардино в сферата на туризма, селското и горското стопанство.

13. Развитие на трансграничното сътрудничество по опазването на природата, устойчивия туризъм и подобряване на териториалното сближаване.

Всички заложени цели, приоритети и дейности ще бъдат отчитани пред Общински съвет – Ардино и обществеността до 31 януари след изтичане на съответната година.

гр. Ардино, 2023 г.

